[{"text_idx": "#000000", "text": "Ezkerretik eskuinera: 1962an, loreak banatzen Mari Carmen Etxeberria 19 urteko omaiztegiar gaztea, In\u0303aki Sagastume (kazetaria) Jose Luis Talamillo (irabazlea) eta Mariano Galarza (Espainiako ziklo kros hautatzailea). 60 urte beranduago, probaren 50. edizioan, Mari Carmenek, oraingoan ia 80 urterekin, berriz ere loreak banatzeko ardura izan du."}, {"text_idx": "#000002", "text": "Orain dela bi hilabete ospatu genuen Ormaiztegiko ziklo krosaren 50. edizioa. Historia guztiak bezala, honek ere badu bere hasiera, 1962ko abenduaren 2an hain zuzen ere. Mariano Galarza ordiziarrak, garai haietan Espainiako ziklo kros hautatzaile zenak, animatu zuen Ormaiztegiko gazte talde bat ziklo kros proba antolatzera."}, {"text_idx": "#000005", "text": "Nekeak eta errelebo faltak, ordura arteko antolatzaileek etsi egin zuten eta hiru urteko etenaldia ezagutu zuen karrerak. 1979an indarrak berrituta, nazioarteko zenbat proba antolatu ziren, eta Ormaiztegiko zelaietan ikusi genituen txirrindulari ospetsuenak: De Vlaemink, Thaler, De Brauwer, Zweifel, Pascal Richard, denak munduko txapeldunak izandakoak."}, {"text_idx": "#000007", "text": "Sei urteko hutsunearen ondoren, sortu berria zen Ormaiztegiko Txirrinduaren Lagunak elkartea arduratu zen ziklo kros proba berpizten, herriko txirrindulari gazteei aukera emateko; Izagirre anaiak, Berasategi eta Lasa hasiak ziren gazte mailan nabarmentzen."}, {"text_idx": "#000008", "text": "Baina urte haietako protagonista nagusia Javier Ruiz de Larrinaga txirrindulari arabarra izan zen, bederatzi aldiz lortu zuen lehen postua Ormaiztegiko helmugan. Azkenaldian Izagirre anaiak dagoeneko profesional ospetsuak bihurtuta, ziklo krosa neguko prestaketa bezala hartu dute eta Gorka izan da bi alditan garaile, tartean pandemiak lortu badu ere urtebeteko etenaldia. Beraiek erakutsi dute ziklo krosa eta errepidea bateragarriak direla, eta gu antolatzaile gisa eskertuta gaude Ormaiztegiko zelaiak zalez beteta ikusteagatik."}, {"text_idx": "#000011", "text": "40 urte beteta, aro berri baten bideak eraikitzen\n\u00abKostaldean argazkiak ateratzea gustuko dut\u00bb\n\u00abHemengoei ematen diegu profesional izateko aukera\u00bb"}, {"text_idx": "#000012", "text": "40 urte beteta, aro berri baten bideak eraikitzen"}]